MT Il-Ġurnal Uffiċjali tal-Unjoni Ewropea C 157/16

Komunikazzjoni mill-Gvern Franċiż dwar id-Direttiva 94/22/KE tal-Parlament Ewropew u tal-Kunsill dwar il-kundizzjonijiet għall-għoti u l-użu ta' awtorizzazzjonijiet għall-prospettar (it-tiftix taħt l-art), l-esplorazzjoni u l-produzzjoni ta' idrokarburi (idrokarbonji) (1)

(Avviż dwar l-applikazzjonijiet għal awtorizzazzjonijiet esklussivi għat-tiftix ta' minjieri ta' idrokarbonji fi stat likwidu jew ta' gass, imsejħa “Permis du pays de Bray” u “Permis du pays de Bray-Sud”)

(Test b’relevanza għaż-ŻEE)

2010/C 157/09

Permezz tal-applikazzjonijiet bid-data tal-21 ta' April u tad-19 ta' Awwissu 2009, l-impriża POROS SAS, li l-uffiċċju reġistrat tagħha huwa 145 rue Michel Carré, BP 73, 95100 Argenteuil Cedex, FRANCE talbet għal perjodu ta' ħames (5) snin, għal żewġ awtorizzazzjonijiet esklussivi għat-tiftix ta' minjieri ta' idrokarbonji fi stat likwidu jew ta' gass, imsejħa “Permis du pays de Bray” u “Permis du pays de Bray-Sud”.

Il-perimetri ta' dawn il-permessi huma kkostitwiti mill-arki tal-meridjani u tal-paralleli li suċċessivament jgħaqqdu l-ogħla punti definiti hawn taħt permezz tal-koordinati ġeografiċi tagħhom, bil-meridjan oriġinali dak ta' Pariġi.

“Permis du pays de Bray”, madwar 587 km2 fid-dipartimenti ta': Oise u Seine-Maritime L-ogħla punt Latitudini grad mit-Tramuntana Lonġitudini grad mill-Punent A 55,10 0,70 B 55,10 0,30 C 54,80 0,30 D 54,80 0,40 E 54,90 0,40 F 54,90 0,70





“Permis du pays de Bray-Sud”, madwar 261 km2 fid-dipartimenti ta': Oise L-ogħla punt Latitudini grad mit-Tramuntana Lonġitudini grad mill-Punent A 54,90 0,30 B 54,90 0,10 C 54,80 0,10 D 54,80 0,00 E 54,70 0,00 F 54,70 0,20 G 54,80 0,20 H 54,80 0,30

Preżentazzjoni tal-applikazzjonijiet u l-kriterji għall-għotja tad-dritt

Dawk li jressqu l-applikazzjoni inizjali u l-applikazzjonijiet kompetittivi għandhom jagħtu prova li jissodisfaw il-kundizzjonijiet meħtieġa għall-għoti tad-dritt, kif definit fl-Artikoli 4 u 5 tal-Liġi Nru 2006-648 tat-2 ta’ Ġunju 2006 dwar id-drittijiet minerarji u tal-ħżin taħt l-art (Journal officiel de la République française tat-3 ta’ Ġunju 2006).

Il-kumpaniji interessati jistgħu jippreżentaw applikazzjoni kompetittiva fi żmien disgħin jum mill-pubblikazzjoni ta’ dan l-avviż, f'konformità mal-proċedura miġbura fl-“Avis relatif à l'obtention des titres miniers d'hydrocarbures en France” (Avviż dwar il-ksib ta’ drittijiet minerarji għall-idrokarbonji fi Franza), ippubblikat f’ Il-Ġurnal Uffiċjali tal-Komunitajiet Ewropej C 374 tat-30 ta’ Diċembru 1994, p. 11, u stabbilita bil-Liġi Nru 2006-648 tat-2 ta’ Ġunju 2006 dwar id-drittijiet minerarji u tal-ħżin taħt l-art (Journal officiel de la République française tat-3 ta’ Ġunju 2006).

L-applikazzjonijiet kompetittivi għandhom jintbagħtu lill-ministru inkarigat mill-minjieri fl-indirizz li jidher hawn taħt. Id-deċiżjonijiet dwar l-applikazzjoni inizjali u l-applikazzjonijiet kompetittivi se jittieħdu fi żmien sentejn mill-wasla tal-applikazzjoni inizjali għand l-awtoritajiet Franċiżi, sa mhux aktar tard mill-14 ta' Mejju 2011 fil-każ tal-“Permis du pays de Bray” u d-19 ta' Awwissu 2011 fil-każ tal-“Permis du pays de Bray-Sud”.

Il-kundizzjonijiet u r-rekwiżiti għat-twettiq tal-attività u għall-waqfien tagħha

L-applikanti huma mistiedna jirreferu għall-Artikoli 79 u 79.1 tal-Kodiċi Minerarju u għal-Liġi Nru 2006-649 tat-2 ta’ Ġunju 2006, dwar xogħlijiet minerarji, xogħlijiet ta' ħżin taħt l-art u tal-kontroll tal-minjieri u l-ħżin taħt l-art (Journal officiel de la République française tat-3 ta’ Ġunju 2006).

Aktar tagħrif jista’ jinkiseb mill-Ministeru tal-Ekoloġija, l-Enerġija, l-Iżvilupp Sostenibbli u l-Baħar (ministère de l'Écologie, de l’Énergie, du Développement durable et de la Mer): Id-Direttorat Ġenerali għall-Enerġija u l-Klima, id-Direttorat tal-Enerġija, (Direction générale de l'énergie et du climat, Direction de l’énergie) Id-Diviżjoni tas-Sigurtà tal-Provvista u tal-Prodotti l-Ġodda tal-Enerġija (Sous-direction de la sécurité d’approvisionnement et nouveaux produits énergétiques), Grande Arche/Paroi Nord, 92055 La Défense Cedex, FRANCE. Tel. +33 140819529.

Id-dispożizzjonijiet regolatorji msemmija hawn fuq jinsabu fis-sit “Légifrance”: http://www.legifrance.gouv.fr

(1) ĠU L 164, 30.6.1994, p. 3.